ಚೆಂಗ್ ಹಾಂಗ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

ಚೆಂಗ್ ಹಾಂಗ್ (ಚೀನೀ: 程虹; ಪಿನ್ಯಿನ್: ಚೆಂಗ್ ಹಾಂಗ್; ಜನನ: 21 ನವೆಂಬರ್ 1957) ಅವರು ಚೀನಾದ ಸಾಹಿತ್ಯ ಪಂಡಿತೆ ಮತ್ತು ಅನುವಾದಕಿ. ಅವರು ರಾಜಧಾನಿ ಅರ್ಥಶಾಸ್ತ್ರ ಮತ್ತು ವ್ಯವಹಾರ ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕಿ ಆಗಿದ್ದಾರೆ ಮತ್ತು ಚೀನಾದ ಮಾಜಿ ಪ್ರಧಾನಮಂತ್ರಿ ಲಿ ಕೆಚಿಯಾಂಗ್ ಅವರ ವಿಧವೆ.
ಜೀವನಚರಿತ್ರೆ
ಚೆಂಗ್ ಅವರು ಹೆನಾನ್ ಪ್ರಾಂತ್ಯದ ಝೆಂಗ್‌ಝೌನಲ್ಲಿ ಜನಿಸಿದರು. ಅವರು ಝೆಂಗ್‌ಝೌ ನಂ. ಮಧ್ಯಮ ಶಾಲೆಯಲ್ಲಿ ಪ್ರೌಢ ಶಿಕ್ಷಣ ಪಡೆದರು. ಸಾಂಸ್ಕೃತಿಕ ಕ್ರಾಂತಿಯ ಸಮಯದಲ್ಲಿ ಅವರು ಹೆನಾನ್‌ನ ಜಿಯಾ ಕೌಂಟಿಯ ಗುವಾಂಗ್ಕುವೋ ತಿಯಾಂದಿ ಪಟ್ಟಣದಲ್ಲಿ ಗ್ರಾಮೀಣ ಪ್ರದೇಶಕ್ಕೆ ಕಳುಹಿಸಲ್ಪಟ್ಟ ಯುವಕರಾಗಿ ಕೆಲಸ ಮಾಡಿದರು. ಕಾಲೇಜು ಪ್ರವೇಶ ಪರೀಕ್ಷೆಗಳು ಮರು ಆರಂಭವಾದ ನಂತರ ಅವರು ಪಿ.ಎಲ್.ಎ ವಿದೇಶಿ ಭಾಷೆಗಳ ಕಾಲೇಜಿಗೆ (ಈಗಿನ ಪಿ.ಎಲ್.ಎ ಮಾಹಿತಿ ಇಂಜಿನಿಯರಿಂಗ್ ವಿಶ್ವವಿದ್ಯಾಲಯ) ಸೇರಿದರು. ಪದವಿ ಪೂರ್ಣಗೊಳಿಸಿದ ಬಳಿಕ ಅವರು ಸಿಂಗ್ಹುವಾ ವಿಶ್ವವಿದ್ಯಾಲಯದಲ್ಲಿ ಉನ್ನತ ಅಧ್ಯಯನ ಮಾಡಿದರು. ಅಲ್ಲಿ ಅವರು ತಮ್ಮ ಭವಿಷ್ಯದ ಪತಿ ಲಿ ಕೆಚಿಯಾಂಗ್ ಅವರನ್ನು ಭೇಟಿಯಾದರು.

ನಂತರ ಚೆಂಗ್ ಅವರು ಜನಪ್ರಿಯ ಬ್ರಿಟಿಷ್ ದೂರದರ್ಶನ ಧಾರಾವಾಹಿ “ಯೆಸ್ ಮಿನಿಸ್ಟರ್” ಕುರಿತು ಬಿಬಿಸಿ ಪ್ರಕಟಿಸಿದ ಪುಸ್ತಕವನ್ನು ಚೀನೀ ಭಾಷೆಗೆ ಅನುವಾದಿಸಿದರು.

ಅವರು ಅಮೆರಿಕದ ಬ್ರೌನ್ ವಿಶ್ವವಿದ್ಯಾಲಯದಲ್ಲಿ ಅತಿಥಿ ಪಂಡಿತರಾಗಿ ಕಾರ್ಯನಿರ್ವಹಿಸಿದರು. ನಂತರ ಅವರು ಬೀಜಿಂಗ್ ಅರ್ಥಶಾಸ್ತ್ರ ಸಂಸ್ಥೆಯಲ್ಲಿ (ರಾಜಧಾನಿ ಅರ್ಥಶಾಸ್ತ್ರ ಮತ್ತು ವ್ಯವಹಾರ ವಿಶ್ವವಿದ್ಯಾಲಯ) ಬೋಧಿಸಿದರು.

ಅಮೆರಿಕನ್ ಪ್ರಕೃತಿ ಬರವಣಿಗೆಯ ಪ್ರಮುಖ ಚೀನೀ ಪಂಡಿತರಲ್ಲಿ ಒಬ್ಬರಾಗಿರುವ ಅವರು ಈ ವಿಷಯದ ಮೇಲೆ ಎರಡು ಪುಸ್ತಕಗಳನ್ನು ಪ್ರಕಟಿಸಿದ್ದಾರೆ. ಇಂಗ್ಲಿಷ್‌ನಿಂದ ಚೀನೀಗೆ ಹಲವು ಪುಸ್ತಕಗಳನ್ನು ಅನುವಾದಿಸಿದ್ದಾರೆ. ಅವುಗಳಲ್ಲಿ ಸಿಗರ್ಡ್ ಒಲ್ಸನ್ ಅವರ “ದಿ ಸಿಂಗಿಂಗ್ ವಿಲ್ಡರ್ನೆಸ್” ಮತ್ತು ಹೆನ್ರಿ ಬೆಸ್ಟನ್ ಅವರ “ದಿ ಔಟರ್ಮೋಸ್ಟ್ ಹೌಸ್” ಪ್ರಮುಖವಾಗಿವೆ.
 ವೈಯಕ್ತಿಕ ಜೀವನ
ಚೆಂಗ್ ಅವರು ಲಿ ಕೆಚಿಯಾಂಗ್ ಅವರೊಂದಿಗೆ ವಿವಾಹವಾಗಿದ್ದರು; ಅವರ ನಿಧನವಾಗುವವರೆಗೆ ದಾಂಪತ್ಯ ಜೀವನ ನಡೆಸಿದರು. ಲಿ ಕೆಚಿಯಾಂಗ್ ಅವರು ಚೀನಾದ ಜನರ ಗಣರಾಜ್ಯದ ಪ್ರಧಾನಮಂತ್ರಿಯಾಗಿ ಸೇವೆ ಸಲ್ಲಿಸಿದರು. ಅವರಿಗೆ ಒಬ್ಬ ಮಗಳು ಇದ್ದಾಳೆ. ಆಕೆ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ವಿದ್ಯಾಭ್ಯಾಸ ಮಾಡಿ ನಂತರ ಚೀನಾಕ್ಕೆ ಮರಳಿದ್ದಾಳೆ.https://en.wikipedia.org/wiki/Cheng_Hong
ಉಲ್ಲೇಖಗಳು